el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el az id es en en el en el el el el el el el el el el el el el en el en el en el en el en el en el en el en el en el en el en el en el en el ru el en el el el el el en el el el el el en el en
Ελληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΤο πρώτο του Τιμούρ τον Πειραιά! (video)
Ελληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΑ' ΚΑΤΗΓΟΡΙΑΑΠΟΕΛΑθλητικά Νέα Ποδοσφαίρου
Το ότι ο Τιμούρ Κετσπάγια υπήρξε σημαντικός ποδοσφαιριστής με διεθνή καριέρα τη δεκαετία του ’90 το ξέρουν όλοι. Το ότι φόρεσε τη φανέλα της ΑΕΚ από το 1994 έως το 1997 είναι επίσης πολύ γνωστό. Πόσοι θυμούνται όμως ότι ο νυν προπονητής της Ένωσης σημείωσε το πρώτο γκολ του στην Α’ Εθνική στο Στάδιο Καραϊσκάκη; Η ελληνική ιστοσελίδα sdna.gr θυμάται…
Αναλυτικά: «Μπορεί το… νέο “Γεώργιος Καραϊσκάκης” να μην φέρνει ευχάριστες αναμνήσεις στον Τιμούρ, ο οποίος απολύθηκε από τον πάγκο του Ολυμπιακού μετά από μια εντός έδρας ισοπαλία με την Καβάλα τον Σεπτέμβριο του 2009, ωστόσο ο Γεωργιανός έχει γράψει τη δική του επιτυχημένη ιστορία στο παλιό Στάδιο Καραϊσκάκη, όπου και σημείωσε και το πρώτο του γκολ με τη φανέλα της ΑΕΚ στην Α΄ Εθνική, περίπου 22 χρόνια πριν.
Τον Νοέμβριο του 1994 η κατάσταση στο ελληνικό ποδόσφαιρο ήταν κάπως διαφορετική… Η Ένωση του Ντούσαν Μπάγεβιτς ήταν πανίσχυρη, τρεις συνεχόμενες φορές πρωταθλήτρια Ελλάδας και ενισχυμένη το καλοκαίρι με τις σπουδαίες μεταγραφές του Δημήτρη Σαραβάκου, του Χρήστου Κωστή και του Τιμούρ Κετσπάγια. Είχε ως διοικητικό ηγέτη τον Δημήτρη Μελισσανίδη, έπαιζε ακόμη στη Νέα Φιλαδέλφεια και είχε προκριθεί στους ομίλους του Τσάμπιονς Λιγκ.
Αντιθέτως ο Ολυμπιακός βρισκόταν στη δυσκολότερη θέση της σύγχρονης ιστορίας του. Αγνοούσε τη χαρά της κατάκτησης του πρωταθλήματος από το 1987, είχε υποφέρει διοικητικά από τις περιόδους Κοσκωτά, Σαλιαρέλη, Μπανασάκηδων και ο νέος ιδιοκτήτης του, Σωκράτης Κόκκαλης, δεν είχε καταφέρει να κάνει ακόμη αισθητή την παρουσία του, όπως θα συνέβαινε στο (κοντινό) μέλλον. Στον πάγκο των Πειραιωτών είχε επιστρέψει ο Ολλανδός Τάις Λίμπρεχτς.
Παρόλα αυτά το παλιό Καραϊσκάκη αποτελούσε ακόμα και τότε, ακόμα και για την ισχυρότερη ΑΕΚ των τελευταίων 35 ετών, “τόπο μαρτυρίου” στις αρχές τις δεκαετίας του ’90. Μετά τη νίκη των κιτρινόμαυρων στο “ντέρμπι του Καραγκιοζόπουλου” το 1989, οι ερυθρόλευκοι είχαν απαντήσει με έξι συνεχόμενες νίκες στην έδρα τους. Μόλις λίγους μήνες πριν, ο Ολυμπιακός του Νίκου Αλέφαντου είχε συντρίψει με 3-0 την άνετα πρωταθλήτρια της σεζόν 1993-94 Ένωση του Ντούσαν Μπάγεβιτς.
Το φθινόπωρο του 1994 ο Τιμούρ Κετσπάγια, παρά την εξαιρετική παρουσία στην Ανόρθωση και τη διεθνή καριέρα του, δεν είχε κερδίσει ακόμη την εμπιστοσύνη των φιλάθλων της ΑΕΚ. Ένας σοβαρός τραυματισμός στο πρώτο ματς των προκριματικών του Τσάμπιονς Λιγκ κόντρα στην Ρέιντζερς είχε αφήσει τον Γεωργιανό εξτρέμ σχεδόν δύο μήνες εκτός αγωνιστικής δράσης, ενώ παρουσιαζόταν το παράξενο φαινόμενο να… γλιστράει συχνά κατά τη διάρκεια των αγώνων!
Ο Ντούσαν Μπάγεβιτς δεν χρησιμοποίησε δευτερόλεπτο τον Τιμούρ στο εντός έδρας ντέρμπι με τον Παναθηναϊκό μια εβδομάδα νωρίτερα, ωστόσο η καλή παρουσία του 26χρονου (τότε) ποδοσφαιριστή στον ενδιάμεσο αγώνα Κυπέλλου με την Δόξα Βύρωνα, όπου και σημείωσε το πρώτο του γκολ με τα κιτρινόμαυρα, τον ώθησε στο να του εμπιστευτεί θέση βασικού στη μεγάλη μάχη της 19ης Νοεμβρίου 1994 στο παλιό Στάδιο Καραϊσκάκη.
Η αναμέτρηση διεξήχθη στη σκιά του θανάτου του θρυλικού “Ατίλιο” (Βασίλη Δουρίδα) λίγες ημέρες πριν, σε ηλικία 52 ετών. Η τρομπέτα της Θύρας 7, που έδινε επί χρόνια τον παλμό στα εντός έδρας ματς του Ολυμπιακού, είχε σιγήσει για πάντα και πριν την έναρξη του ντέρμπι κρατήθηκε ενός λεπτού σιγή στη μνήμη του, την οποία δυστυχώς δεν σεβάστηκε μέρος των οπαδών της ΑΕΚ από τις κερκίδες των φιλοξενουμένων.
Εκείνος ο αγώνας μεταξύ Ολυμπιακού και ΑΕΚ δεν διεκδικεί δάφνες ποιότητας, με τους γηπεδούχους να υπερέχουν αλλά την ομάδα του Μπάγεβιτς εξαιρετικά επικίνδυνη στις αντεπιθέσεις. Κρίθηκε τελικά στο 38ο λεπτό του, όταν ο Τόνι Σαβέφσκι έβγαλε βαθιά μπαλιά, ο Χρήστος Κωστής τροφοδότησε πανέξυπνα τον Τιμούρ Κετσπάγια και ο Γεωργιανός με αριστερό βολέ νίκησε τον Κυριάκο Τοχούρογλου, πετυχαίνοντας το παρθενικό του τέρμα στην Α’ Εθνική.
Η εκτός έδρας νίκη της ΑΕΚ αποτέλεσε ουσιαστικά το ξεκίνημα της πολύ επιτυχημένης τριετίας του Κετσπάγια με τα κιτρινόμαυρα, αλλά ήταν μια απλή αναλαμπή στην αποτυχημένη περίοδο 1994-95, με την Ένωση να τερματίζει πέμπτη στη βαθμολογία και να χάνει τον τελικό Κυπέλλου (του διαιτητή Μπάκα) από τον Παναθηναϊκό. Ο Ολυμπιακός εξασφάλισε τη δεύτερη θέση και την έξοδο στο Κύπελλο UEFA, αλλά 16 βαθμούς πίσω από τον πρωταθλητή Παναθηναϊκό.
Σημειολογικά αναφέρουμε ότι ο Τιμούρ έμεινε αήττητος και στις άλλες δύο “επισκέψεις” του στο παλιό Στάδιο Καραϊσκάκη, με ισοπαλία 1-1 στο πρωτάθλημα της περιόδου 1995-96 και τη μεγάλη νίκη στον προημιτελικό Κυπέλλου 1996-97 (1-0), όταν δημιούργησε το γκολ του Ντέμη Νικολαΐδη. Την Κυριακή, ο Γεωργιανός επιστρέφει στον Πειραιά, αυτή τη φορά στο σύγχρονο “Γ. Καραϊσκάκης”, ελπίζοντας να συνεχίσει αυτή τη θετικότατη παράδοση που είχε ως ποδοσφαιριστής.